***SKC-Consulting Kft. képzési tájékoztatója az***

***ECDL vizsgafelkészítő programhoz***

*A képzés pontos megnevezése:* ECDL vizsgafelkészítő (1.2. 3. és 7. modul)

Programakkreditációs lajstromszám:PL-6160

***A képzés célja:***

A résztvevő ismerje meg a számítógép és tartozékainak működését, a számítógép használatának élettani hatásait, valamint jogi szabályozásának körét. Ismerje meg és tanulja meg a gyakorlatban használni azokat a szoftvereket, amelyek segítségével a mai kornak megfelelően, elektronikusan tud előállítani és terjeszteni dokumentumokat, táblázatokat, adatbázisokat és előadásanyagokat.Az internet és a levelezőrendszer megismerésével legyen képes bekapcsolódni az elektronikus kommunikációba, valamint gyorsan és hatékonyan tudjon olyan információhoz jutni, melynek segítségével önmaga és esetleg munkaadója versenyképes marad a piacon. A képzés célja felkészíteni a résztvevőt az ECDL (European Computer Driving Licence – Európai Számítógép-használói Jogosítvány) vizsgára, melyen az Európai Unió által támogatott, egységes európai számítógép-használói bizonyítványt szerezhet, amely nem elsősorban az informatikai, hanem a felhasználói ismereteket, az informatikai írástudás meglétét hivatott igazolni. A résztvevő minden elvégzett modul után záróvizsgát tesz.

# *A képzés során megszerezhető kompetenciák:*

|  |
| --- |
| **1. modul: (24 óra) Az információs és kommunikációs technológiák (IKT) alapismeretei modul során a résztvevő:** * megismeri az IKT-hoz kapcsolódó általános fogalmakat,
* megismeri a hardver és a szoftver, az információs hálózatok működését,
* megtanulja, mit értünk információs és kommunikációs technológiák alatt,
* megismeri az IKT felhasználásának lehetőségeit a mindennapokban, valamint az IKT-val kapcsolatosan felmerülő egészségügyi, balesetvédelmi és környezetvédelmi előírásokat,
* megismeri a számítógép-használattal összefüggő biztonsági szempontokat, illetve az információbiztonság és jog témaköröket.
 |
| **2. modul: (24 óra) Az operációs rendszerek modul során a résztvevő:*** megismeri a számítógépes környezetet, használni tudja az operációs rendszer legfontosabb funkcióit, így a számítógép-beállításokat és a beépített súgó funkciókat, valamint hatékonyan tudja kezelni az Asztalt,
* megismeri a fájlkezelés különböző technikáit, képes segédprogramokat használni fájlok tömörítéséhez és kicsomagolásához. Ismeri a vírusokkal kapcsolatos teendőket, valamint az operációs rendszeren belüli nyomtatási eszközök használatát.
 |
| **3. modul: (32 óra) A szövegszerkesztés modul során a résztvevő:*** megtanul dokumentumokkal dolgozni és azokat különböző formátumban elmenteni,
* megismeri az alkalmazás használatát, tud olyan rövid dokumentumokat létrehozni és szerkeszteni, amelyeket meg lehet osztani másokkal,
* megismeri az alapvető műveleteket, a formázást, a különböző objektumok beszúrását, használatát, a körlevelek indítását és a dokumentumok véglegesítését.

  |

**7. modul: (24 óra) Az internet és kommunikáció modul során a résztvevő:**

* megismeri az internetet.
* képes mindennapos web-böngészéssel kapcsolatos feladatokat elvégezni. A résztvevő ki tud tölteni és meg tud jeleníteni web-űrlapokat, valamint tud információt keresni.
* megismeri az elektronikus levelezéssel (e-mail) kapcsolatos alapvető tudnivalókat, ezen kívül a résztvevő ismer más üzenetfajtákat is.
* képes levelezőrendszeren keresztül üzeneteket küldeni, fogadni, továbbítani, levélhez fájlokat csatolni, nyomtatni, a levelezőrendszer mappáit/könyvtárait kezelni és rendszerezni.

# *A képzésbe való bekapcsolódás feltételei:*

A képzésen részt vehet bárki, nincsenek végzettségbeli, egészségügyi alkalmassági vagy egyéb feltételei a képzésen történő részvételnek.

# *A képzési idő:*

104 óra, melyből

elmélet: 54 óra

gyakorlat: 50 óra

# Csoportlétszám:

minimum 5 fő és maximum 20 fő.

# A képzés elvégzéséről szóló igazolások kiadásának feltétele

* Tanfolyami díj megfizetése
* A modulok látogatása az előírt százalékban (legalább 80 %-os részvétel az egyes modulokban)
* A modulzáróvizsgák követelményeinek legalább 75%-os teljesítése